*Ez nahasi Monteagudo udalerriarekin,* Mendikute *euskaraz eta ez ofizialki deitua*.

**Mendikute** Hernioko mendilerroan dagoen tontorra da, Gipuzkoako erdialdean, Tolosaldean. Tontorrean dorre-gaztelu baten hondarrak daude.

Etimologia
----------

Koldo Mitxelenaren arabera, baliteke Mendikute izena latineko *Mons-acutum* hitz elkarketatik etortzea, hots, *mendi-zorrotz*. Hortik *Mondacut*, *Mondecut* eta *Mendecute*. Idatzizko iturriei dagokionez, lehen aldiz 1234an aipatzen da *Castrum Montis acuti* bezala Fernando III.a Gaztelakoaren idatzi batean. Dena den, bederatzi urte geroago *De rebus Hispaniae* idazlanean, pentsatzen da Semenez Arradakoak Nafarroako inbasioan (1199-1200) aipatzen dituen gotorlekuetan *Arzorociam* eta egungo Mendikute berdina direla.

Gaztelua
--------

Mendikute mendiaren goialdean dagoen gazteluak Erdi Aroan zuen izena jakiterik ez dagoenez, mendiarena ematen zaio.

Gazteluaren ondotik galtzada bat igarotzen zen Nafarrotatik zetorrena eta kostaldera egiten zuena. Galtzada horren aztarnak baino ez dira geratzen egun, Intxaurbe baserriaren inguruan, eta Erdi Arokoak zirela ziurtzat jotzen den arren, badira erromatarren garaikoak direla dioten adituak. Ostera, galtzada abelbide bihurtu zen Aralarreko eta kostaldeko larreak lotzeko.

Gazteluaren funtzioari dagokionez, dokumentazio gutxi dago horren inguruan, baina uste da, galtzada zaintzeaz gain, inguruan zeuden zilarrezko meatzeak zaintzeko ere eraiki zutela.

Fernando III.a Gaztelakoaren 1234ko dokumentua, Alfonso eta Blancaren ezkontzaren inguruan.

Ad hec nos f[erdinandus] dei gratia Rex Castelle et Legionis attendentes excellentiam et honorem domini Theobaldi illustris Regis Nauare, cuius amicitiam et uicinitatem gratam habemus omnimodis et acceptam, et intelligentes dilectionem suam et nostram utilem fore dilatationi fidei christiane, et uolentes eidem gratia uicissitudine respondere, damus predicto Regi totam ypuzcuam, fontem rabiam, sanctum Sebastianum, et Castrum montis acuti quandiu uixerit possidenda... Et dominus Rex Nauarre cauebit iuxta dispositionem sepedictorum consiliariorum, quod ista tria loca, fonte rabia et sanctus Sebastianus et Castrum montis acuti in ipuzcua... ad dominum Regem Castelle uel ad heredem suum qui pro tempore fuerit, devoluantur. Post mortem uero Regis Nauarre si filia sua vxor domini Alfonsi primogeniti nostri superates fuerit, tota ypuzcua cum fonte rabia, et cum sancto Sebastiano, et cum monte acuto... deuolventur... Acta sunt hec apud Almaçannum, x° die Septembris. Anmo gratie MCC. XXX quarto..

Kobazuloa eta kondaira
----------------------

Abiapuntuak
-----------

* Bidaniatik: Ordu bat.
* Urkizutik: Ordu bat.

Erreferentziak
--------------

1. 1 2   **(Gaztelaniaz)**  *MENDIKUTE - Erlazioak - Auñamendi Eusko Entziklopedia.*  (Noiz kontsultatua: 2017-08-21).
2. 1 2   **(Gaztelaniaz)**  *Gaztelu guztiak - hiru.eus.*  (Noiz kontsultatua: 2017-08-22).

Ikus, gainera
-------------

* Gipuzkoako mendiak

|  |  |
| --- | --- |
|  | Euskarazko Wikipedian bada atari bat, gai hau duena:**Euskal Wikiatlasa** |

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3305774
* Commonscat Multimedia: Mendikute

---

* **Hiztegiak eta entziklopediak**
* Auñamendi: 94611

 |

* Wd Datuak: Q3305774
* Commonscat Multimedia: Mendikute